《晋江左宗庙歌十一首 其十 歌哀皇帝》
魏晋·曹毗

于穆哀皇，圣心虚远。雅好玄古，大庭是践。道尚无为，治存易简。

化若风行，民犹草偃。虽曰登遐，徽音弥阐。愔愔云韶，尽美尽善。

作者简介：东晋谯国（今安徽亳州）人，字辅佐。好文籍，善词赋。郡察孝廉，除郎中。迁句章令，征拜太学博士。尝著《扬都赋》。累迁尚书郎、下邳太守。以名位不至，著《对儒》以自释。官至光禄勋。